Source: https://sermersooq.gl/kl/2017/01/12/kommuneqarfik-sermersuumi-apriilip-sisamaanni-2017-kommunimut-qinersineq/
Timestamp: 2017-05-25 05:06:21+00:00
Document Index: 3798488

Matched Legal Cases: ['§ 16', '§ 2', '§ 1', '§ 4', '§ 2226', '§ 61', '§ 1', '§ 2', '§ 22', '§ 62', '§ 61', '§ 1', '§ 1', '§ 2', '§ 2']

Kommuneqarfik Sermersuumi apriilip sisamaanni 2017 kommunimut qinersineq ‹ Sermersooq.gl
SaqqaaNutaarsiassat tusagassiuutilluKommuneqarfik Sermersuumi apriilip sisamaanni 2017 kommunimut qinersineq	Kommuneqarfik Sermersuumi apriilip sisamaanni 2017 kommunimut qinersineq
12. januaari 2017Kommunimut qinersineq 2017 Mads Peder Nordbo	Kommunimut qinersineq
Marlunngorneq apriilip sisamaanni qinersisoqassaaq Ulloq taanna kommunalbestyrelsimut, nunaqarfinnut siulersuisunut ilagiillu sinniisaannut qinersisoqassaaq.
Qinersiviit nal. 09:00-imiit 20:00-ip tungaanut ammassapput. Qinersiviit sumiissanersut ataani atuarneqarsinnaavoq.
Apriilip sisamaanni 2017 qinersinermi Kommuneqarfik Sermersuumi kommunalbestyrelsimut ilaasortanik 19-inik qinersisoqassaaq. Kommunalbestyrelsemi inissat sisamat sumiiffinnit sinniisinit illoqarfinnit ukunannga Tasiilamiit, Ittoqqortoormiiniit, Paamiuniit aamma Nuummiit inuttalerneqassapput. Kisitsinermut atatillugu sumiiffinit kikkut issiassanersut agguataarneqassapput.
Nunaqarfinnut Aqutsisunut qinersineq apriilip sisamaanni ingerlanneqassaaq. Qinersiviit nal. 9:00-imiit 20:00 tungaanut ingerlanneqassapput.
Nunaqarfinni Aqutsisunut qinersineq ulloq taanna aamma ingerlanneqassaaq, kommunalbestyrelsimut qinersinermi qinersiviusuni. Nunaqarfinnut Aqutsisut maannakkut aqutsisuusut assigaat:
•Kulusuk, Tiilerilaaq, Isertoq – taakkununnga ilaasortat tallimat qinerneqassapput
•Kuummiit, Sermiligaaq – taakkununnga ilaasortat tallimat qinerneqassapput
•Kapisillit, Qeqertarsuatsiaat – taakkununnga ilaasortat tallimat qinerneqassapput
•Arsuk – tassunga ilaasortat pingasut qinerneqassapput.
Ilagiit sinniisaannut qinersineq kommunalbestyrelsimut qinersinermi ulloq taanna aamma ingerlanneqassaaq, ilagiit sinniisaannut taasinertaqanngitsumik qinersisoqanngippat. Annertunerusumik paasisaqarniaraanni palaseqarfimmi qaninnerpaami palasi attavigeqquneqarpoq.
Ilagiit sinniisaannut QINERSINERMI QINIGASSANNGORTINNIAKKAMIK nalunaarut>>
Qinersiviit qinersititsisullu
Qinersivik: Nuummi Illorsuaq Timersortarfik
Qinersititsisoq: Aviâja Lyberth Lennert
Qinersivik: Katersortarfik, Ujuaap Aqqulaa B 480, 3913 Tasiilaq.
Qinersititsisoq: Karen Mølgaard
Qinersivik: Kommunip allaffia B 1156 Kuummiit, 3913 Tasiilaq.
Qinersititsisoq: Ella Kristiansen
Qinersivik: Kommunip allaffia B-712 Kulusuk, 3915 Kulusuk
Qinersititsisoq: Ebba Kunak
Qinersivik: Kommunip allaffia B 1584 Sermiligaaq, 3913 Tasiilaq.
Qinersititsisoq: Derch Uitsatikitseq
Qinersivik: Kommunip allaffia B 382 Isertoq, 3913 Tasiilaq.
Qinersititsisoq: Gertrud Poulsen Pötzsch
Tiileqilaaq
Qinersivik: Kommunip allaffia B 747 Tiileqilaaq, 3913 Tasiilaq
Qinersititsisoq: Jensine Boassen
Qinersivik: Katersortarfik ”Taqqissuut”
Qinersititsisoq: Niels Lorentzen
Qinersivik: Katersortarfik
Qinersititsisoq: Helga Egede
Qinersivik: Illu Sullissivik
Qinersititsisoq: Malersorniannguak Josefsen
Qinersititsisoq: Jonathan Jacobsen
Qinersivik: Katersortarfik, Ittoqqortoormiit
Qinersititsisoq: Evald Simonsen
Qinigassanngortittut allattorsimaffiannut qinigassanngortitsisut amerlassusii: Qinigassanngortittut, kommunalbestyrelsimut qinersinermut qineqqusaarusuttut, Kommunalbestyrelsinut, Nunaqarfinni Aqutsisunut Ilagiillu sinniisaannut qinersisarneq pillugu Inatsisartut inatsisaat nr 27, 28. november 2016imeersoq naapertorlugu nalilersuutinik naammassinnissapput.
Qinersinissamut inatsimmi allassimasut tamakkerumallugit matumani qinersinissamut inatsimmi paragraf 14imiit 17imut tamakkiisumik innersuussutigaavut. Malugalugu, ilaatigut piumasarineqarmat qinigassanngortittut, partiip avataatigut qinigassanngortittut, qinersivimmi qinersisinnaasunit ikinnerpaamik qulinit qinigassanngortinneqassammata. Aamma malugiuk, qinigassanngortittumut ataasiinnarmut qinigassanngortitsisoqarsinnaammat.
Imm. 4. Partiinut nalunaarsuiffiit nalunaarutigineqarneri inummit partiimut atsiorsinnaatitaasumit atsiorneqarsimassapput.
Imm. 5. Partiit qinigassanngortitsinermik akuersissutaat partiinut qinigassanngortittut nalunaarutigineqarnerisa nuutinneri atsiukkat qinersinermik siulersuisunut nassiunneqarsinnaapput.
§ 16a Partiit avataanni qinigassanngortittut marluk amerlanerusulluunniit kattusseqatigiinnikkut tapersersoqatigiinniarlutik isumaqatigiissinnaapput. Qinigassanngortitaq ataaseq kattusseqatigiinni ataasiinnarmi peqataasinnaavoq. Qinigassanngortitap qinigassanngortitaq alla ataaseq amerlanerusulluunniit kattusseqatigisimappagit nalunaarummi tamanna taaneqarsimassaaq. Qinigassanngortitat kattusseqateqarnissartik atsiorlutik akuersissutigisimassavaat. Akuersissutit nalunaarummi qinigassanngortitsinermi nalunaarummi namminermi taassumaluunniit assilinerini nalunaarutigineqarsinnaapput.
Innuttaasut ataasiakkaat qinersisinnaatitaaneri qinigassanngortissinnaanerilu qinersinermut inatsimmi paragraffit uku naapertorlugit aalajangerneqartarpoq:
1) 1) danskisut innuttaassuseqartoq aammalu qinersinissaq sioqqullugu sivikinnerpaamik qaammatini arfinilinni Kalaallit Nunaanni aalajangersimasumik najugaqarsimasoq, imaluunniit
2) 2) sivikinnerpaamik ukiuni pingasuni naalagaaffimmi najugaqarsimasoq qinersinissarlu sioqqullugu sivikinnerpaamik qaammatini arfinilinni Kalaallit Nunaanni aalajangersimasumik najugaqarsimasoq.
§ 2. Inuit, Kalaallit Nunaata avataanii najugaqarallartut taakkulu inooqatigalugit aapparisaat imaluunniit inuit aallarnissartik sioqqullugu aappariinnermut assingusumik inooqatigiittut kommunalbestyrelsimut qinersisinnaanertik attatiinnarsinnaavaat, aalajangersimasumik najugaqarnissamik piumasaqaat eqqaassanngikkaanni § 1, imm. 1-imi piumasarineqartut naammassisimagunikkit, aamma
1) 1) ilinniagaqarlutik Kalaallit Nunaata avataaniittut.
2) 2) peqqinnissamut tunngasunik pissuteqarlutik Kalaallit Nunaata avataaniittut.
3) 3) Kalaallit Nunaanni qinigaallutik folketingimi ilaasortatut suliaqarnerminnut atatillugu Danmarkimiittut.
4) 4) Namminersorlutik Oqartussanut sinniisuullutik Kalaallit Nunaata avataaniittut.
5) 5) Kalaallit Nunaata avataaniittut aammalu Kalaallit Nunaannut attuumassuteqarnikkut 14-4-mi taaneqartunut sanilliunneqarsinnaasut.
§ 4. Kinaluunniit qinersisussat allassimaffiannut ilanngunneqarsimatinnani qinersisinnaatitaanngilaq, tak. §§ 2226-26.
Qinersinermut inatsit tamakkerlugu uani takuuk>>
Kommunalbestyrelsimut QINERSINERMI QINIGASSANNGORTINNIAKKAMIK Nalunaarut>>
Kommunalbestyrelsinut qinersinissamut PARTIIP QINIGASSANNGORTINNIAKKANIK nalunaarutaa>>
Qinigassanngortittut allattorsimaffiannik tamakkiisumik tunniussinissamut piffissaliussaq kingulleq:
Kommunalbestyrelsimut qinersinissamut qinigassanngortittunik nalunaaruteqarnissamut piffissaliussaq kingulleq tassaavoq marlunngorneq februaarip 21iat nal. 12.00.
Qinigassanngortittunik nalunaarut qinersinermut siulersuisunut nassiunneqassaaq, uunga: Kommuneqarfik Sermersooq, Kuussuaq 2, Postboks 1005, 3900 Nuuk. Imaluunniit mailikkut uunga: valg@sermersooq.gl
Nalunaarut qinersivimmi qinersinermut siulersuisunut kingusinnerpaamik qinersinissaq sapaatit akunnerinik arfinilinnik sioqqullugu nal. 12.00 tunniunneqassaaq. Qinersineq apriilip sisamaanni 2017 ingerlanneqartussaammat, imaappoq, qinigassanngortittut allattorsimaffiat kingusinnerpaamik marlunngorneq februaarip 21ianni 2017 nal. 12:00 tunniunneqareersimassaaq.
Annertunerusumik paasisaqarniaruit paragraf 15 aamma 16 qulaaniittut takukkit.
Nunaqarfimmi aqutsisunut qinersisinnaatitaaneq:
§ 61 Nunaqarfimmi aqutsisunut ataatsimoorussanut qinersisinnaatitaavoq kinaluunniit § 1 malillugu kommunalbestyrelsimut qinersisinnaatitaanermut piumasarisaasunik eqquutitsisoq, aammalu qinersinissaq kingusinnerpaamik ullunik 14-inik sioqqullugu nunaqarfimmi aalajangersimasumik najugaqarsimasoq kiisalu § 2-mi inuit taaneqartut.
Imm. 6. Qinersisussat allassimaffii pillugit aalajangersakkat §§ 22 – 26-mi maleruagassat pineqartut atorneqassapput.
§ 62 Nunaqarfimmi aqutsisunut ataatsimoorussanut qinigaasinnaatitaavoq kinaluunniit § 61, imm. 1, tak. § 1, naapertorlugu tassunga qinersisinnaatitaasoq, qinersivimmilu kingusinnerpaamik ullut 14-it sioqqullugu aalajangersimasumik najugaqartoq, pineqartoq ukiut kingulliit tallimat ingerlaneranni inaarutaasumik eqqartuussinikkut akiliisitsissutissamilluunniit akuersinikkut pinerluttulerinermi inatsisit tunngavigalugit pineqaatissinneqarsimanngikkuni imaluunniit ukiut kingulliit pingasut ingerlaneranni pissutsimut nalinginnaasumik isigineqarnermi nunaqarfimmi aqutsisunut ilaasortaanissamut naleqqukkunnaarsitsisumik pinerluttulerinermi inatsisit tunngavigalugit pineqaatissinneqarsimanngikkuni. Piffissaliussat taaneqartut ullormit qinersivimmiit atuutissapput.”
Nunaqarfinni aqutsisunut qinersinermi qinigassanngortinniakkamik nalunaarut>>
Nunaqarfinni aqutsisunut qinersinissamut partiip qinigassanngortinniakkanik nalunaarutaa>>
Takuuk Kalaallit Nunaanni nunat allamiut qinersisinnaatitaanerat § 1
Takuuk kalaallit Kalaallit Nunaata avataani najugaqarallarneranni taakku qinersisinnaatitaanerat § 2
Takuuk kalaallit Danmarkimi ilinniagaqartut qinersisinnaatitaanerat § 2
Inuit Kalaallit Nunaata avataaniikkallartunut qinersisussat allassimaffiannut ilanngunneqarnissaminnik qinnuteqarfissaat>>
Atuartut naggataartarneri pillugit suligasuartussamik ataatsimiititaliortoqarpoq	24. maaji 2017	Qitsuk assimiittoq inuttassarsiugaq	24. maaji 2017	Siusinaartumik pensionisiaqarnermiit sulineq pitsaaneruvoq	24. maaji 2017	Sanarfinermut Avatangiisinullu ingerlatsivimmi sulisut ikiueqqaarnermik ikuallattunillu qatserinermut pikkorissarput	22. maaji 2017	Angalanermut Aningaasaateqarfimmit innuttaasut 54-it taakkulu ilaqutaat ukioq manna tapiissutisissapput.	22. maaji 2017	Nutaarsiassat tamaasa	Kommuneqarfik Sermersooq